Αποζημίωση μελών Δευτεροβαθμίων Ιατρικών Επιτροπών (Δ.Ι.Ε.), για την εξέταση υποψηφίων οδηγών αυτοκινήτων, μοτοσυκλεττών και μοτοποδηλάτων, όπως αυτή προβλέπεται από το Π.Δ. 839/1981 (Α 214). Στα μέλη των Δευτεροβάθμιων Ιατρικών Επιτροπών (Δ.Ι.Ε.), για την εξέταση υποψηφίων οδηγών αυτοκινήτων, μοτοσυκλεττών και μοτοποδηλάτων, όπως αυτή προβλέπεται από το Π.Δ. 839/1981 (Α 214), παρέχεται αποζημίωση, κατά συνεδρίαση, ίση με το οκταπλάσιο, που ισχύει κάθε φορά, ως κατώτατο όριο αμοιβής της ιατρικής επίσκεψης στο ιατρείο των συμβεβλημένων μετά του Δημοσίου ιατρών. Η ισχύς του παρόντος διατάγματος αρχίζει από την πρώτη του επόμενου, από τη δημοσίευσή του στην Εφημερίδα της Κυβερνήσεως, μηνός. Στον Υπουργό Μεταφορών και Επικοινωνιών αναθέτουμε την δημοσίευση και εκτέλεση του παρόντος Διατάγματος.